open-index/open-wikipedia-markdown huggingface dataset:
Sutiang

**Suntiang** ima hiasan na I ulu na marupaon songkonon mahkota na ipake adaboru I Minangkabau topatna ima I Sumatera Barat, Suntiang on biasona ipake pas lagi marbagasa ma alaion ima ipake ni adaboru nai sangape pelengkap ni pakaian ni pengantin nai Suntiang on pe panibalanna ima I ulu ni adaboru nai (penganting Wanita) inda nungna hiasan on Suntiang on tai tong adong juo doon nilai moralna I bagi adaborui sangape pengantin naon baru nung I pengantin alaklain nai manjadi panutan hangoluan marumah tangga on.

Suntiang on ibaen ima satonga lingkaran sorta marwarna songkonon tarbaen sian sere ma borat ni Suntiang on sandiri ima 3,5-5 kg. taitong, sannari mandung dok ma Suntiang na ibaen nalobi nayang anso pamomo parias dohot pengantin adaboru nai.

## Sejarah
**Totop doon marjumlah ganjil**

Suntiang gadang sangape Suntiang kembang godang biaso doon ibaen sian pengantin adaboru, samantara Suntiang ketek sangape Suntiang na marukuran na lobi menek biaso ipake sian pendamping pengantin na idokon dohot dongan pasumandang. Parbedaan ni antara Suntiang gadang dohot Suntiang na ketek sangape na menek ima I tingkatan sian panyusunan hiasan I ulu nai jumlah tingkat kembang goyang Suntiang on marsifat ganjil biaso biaso dei sampe tu sabolas tingkat samentara Suntiang na menek bisa dei sampe pitu tingkatan ma.

**Filosafi**

Suntiang ima kabanggaan ni tarsandiri na irasoi satiob adaboru Minangkabau ima pas malangsungkon horja marbagas (menikah) borat ni Suntiang namarkisar ima 3,5 sampe tu 5 kilogram on malambangkon borat ni tanggung jawab na akan iciob iya (adaboru nai) minang nungdo marbagas. Tanggung jawab na godang on inda nungna sabatas rumah tangga sajo tai tong maulana tanggung jawab tu bahunia sian kasejahteraan ni kaluarga ni suami nia baru saluruh lingkungan sakitar nia saarab ma dohot suami nia ibagasan hata nalain nai tugas sada adaboru Minang I pula mandung marbagas manjago saluruh kaluarga dohot marmamfaat tu sude kahidupan manusia na lainnai.

**Analogi Peranan**

Tu kaum adaboru mamahami aha na akan ikarejoon dohot kadudukan nia ibagasan ni adat Minangkabau isendiri manjadi sabuah kawajiban na tongkinnai akan ia perankan isaat ia mandung iya manyandang gelar bundo kandung iantaranai ima:

* Limpapeh Rumah Gadang

Sangape na marmakna tiang penyangga ibagasan ni bagas I on mangisaratkon bahasona adaboru Minangkabau on marsifat tonang dohot mangalehen kadamaian ibagasan ni rumah tangga i.

* Sumarak Anjuang Nan Tinggi

Adaboru Minang nangkon na bijak doi sohot malo ibagasan manata bagas, artianna kalihaian ni adaboru Minangkabau ibagagasan mambaen suasana rumah na nyaman sahingga mangakibatkon suami nai betah dohot tonang ibagasa I mancibtaon rumahtangga na Sakinah.

## Sumberna
Swiss

**Konfederasi Swiss** (*Schweiz*, *Suisse*, *Svizzera*, *Svizra*) sanga i saro Latin **Confoederatio Helvetica**, ima sada negara federal marisi 26 canton i Eropa Tonga na marbalok dohot Jerman, Perancis, Italia, Liechtenstein dot Austria. Swiss ima negara na ampir sude luakna tardiri tingon Tor Alpen. Swiss tarbonggal manjadi negara netral tai totop lek kerja sama internasionalna kuat.

## Referensi
Syi' ah

**Agama Syi’ah** (Saro Arab: **شيعة**, Saro Persia: **شیعه**) . Madzhab Dua Bolas Imom sanga Itsna Asyariyyah ima na tarbahat bahatni panganutna i sekte on, dot istilah Syi'ah sacara biaso dodas ipake marujuk tu mazhab on. Biasona, Syi'ah manulak kapamimpinan tingon tolu Khalifah parjolo. Madzhab Syi'ah Zaidiyyah tarmasuk Syi'ah na inda manulak kapemimpinan tolu Khalifah dompak so Ali bin Abi Thalib.

Sacara saro, hata "Syi'ah" ima bontuk tunggal, sadangkan bontuk jamak-na ima "Syiya'an" (**شِيَعًا**). *Syī`ī * (Saro Arab: شيعي.) manudu tu pangiut tingon sekte on.

## Mandokna
TNI

**Tentara Nasional Indonesia** sanga dodas ipapondok **TNI** ima gorar sada angkatan perang sian negara Indonesia. Di naparjolo dibontuk margorar Tentara Keamanan Rakyat (TKR) dungni margonti gorar manjadi Tentara Republik Indonesia (TRI) dot dungni iuba muse gorarnai manjadi Tentara Nasional Indonesia (TNI) sampe saat on.
TNI Angkatan Darat

**Tentara Nasional Indonesia Angkatan Darat** (sanga dodas dipapondok**TNI Angkatan Darat** sanga **TNI-AD**) ima salah sada cabang angkatan porang dot marupaon bagian tingon Tentara Nasional Indonesia (TNI) na martanggung jawab tu operasi partahanan negara Republik Indonesia di darat.
Taman Eden 100

**Taman Eden 100** ima porlak nadi pature Bapak Marandus Sirait namarukuran urang lobih 40 hektar na di huta Sionggang Utara, Kecamatan Lumban Julu, Kabupaten Toba, Provinsi Sumatera Utara. Um itandaan dope gorar na Taman Eden 100 ngon Taman Eden harana isuani 100 lobih suanon Endemik songon: andaliman, tahultahul, antasara, manga, tarutung dohot nalain nai. Suanon on sangajo ipature so mangolu flora nai. Panatapan Sampuran, Lubang ni Haluang, dohot Dolok Peleng na marupahon ganan na dihalomohon partandang na ro tu Taman Eden 100.

Panyuanon Andaliman dohot Anggrek harangan Toba marupahon suanon na baga i lala partandang. Andaliman marupahon suanon na gabe bumbu pamasakon panganon khas ni halak batak. Panganon tradisional na mamake Andaliman, ima: arsik, naniura, sangsang, panggang, sambal tuktuk, dohot napinadar. Bumbu Andaliman marupahon bumbu na mambaen tar-siak di dila.

Pangalola ni Taman Eden 100 pe mampature suanon Anggrek khas Toba, na baga dohot inda talu marsaing dohot Anggrek ngon luar wilayah Toba. Hamaradongon Taman Eden 100 maradong di adaran ginjang ni Toba, ima 1760-2150 i ginjang ni permukaon laut. Udara namartiup i Taman Eden 100 purpur sangat dohot gabe mambaen hita tahan di Taman Eden. Asal aek na purpur, dor dibaen maridi ni halak na ro gabe paborgo ni ibana.

Ngon taman eden, partandangon bisa manatap baga ni Danau Toba. Panatapan on mambaen borgo dohot las ni roha ni partandangaon na langsung marnida i. Bolak ni Taman Eden 100 urang lobih 40 Haktar, na digunaon gabe Panyuanon suanon khas Batak. Lokasi on marguna tu pelestarion suanon endemik na dor ipake ni masyarakat batak. Pelestarion on marguna sangat ni pelestarion suanon na bisa di baen di ngoluni masyarakat batak.

## Sumber
Tambang Bustak, Kotanopan, Mandailing Natal

**Tambang Bustak** ima sala sada huta na adong i kecamatan Kotanopan, kabupaten Mandailing Natal, provinsi Sumatera Utara, Indonesia.
Tambiski, Bukit Malintang, Mandailing Natal

**Tambiski** ima sala sada huta na adong i kecamatan Bukit Malintang, kabupaten Mandailing Natal, provinsi Sumatera Utara, Indonesia.
Syahnameh

***Syahnameh***, itransliterasion juo manjadi ***Syahnamah*** ( , "Hikayat Raja-Raja"), ima sada wiracarita i bontuk syair lanjang na igubah ni panyair Persia Firdausi antara ca. 977 sampe 1010 Masehi, dot ima wiracarita kabangsoan Iran Raya. *Syahnameh* na tardiri tingon sakitar 60.000 bait onn ima wiracarita tarlanjang i dunia na igubah ni sada panyair sajo. *Syahnameh* lobi bahat mariwayatkon mitos dot sejarah maso najolo Kakaisaran Persia muloi tingon pambaenan dunia sampe dohot ipataluna Persia ibaen kaum Muslim i abad pa-7. Negara Iran, Azerbaijan, Afganistan dot negeri-negeri na adong i bentang pangaruh budayo Persia (songon Georgia, Armenia, Turki dot Dagestan) lumobi manggodang-godangkon wiracarita kabangsaan on.

## Sumberna
Tamerlane

**Timur Lenk** (1336 – 14 Februari 1405) (Saro Turki Chagatai: تیمور *Tēmōr*, "besi"), juo igorar **Temur**, **Taimur**, sanga **Timur i Leng**, artianna *Timur si Timpang*, arani pat siambirangnia na timpang sian sorang ima sada nabeteng dot panguaso islam sunni katurunan Turki-Mongol tingon luak Asia Tonga, na targorar i abad pa-14, tarutamo i Rusia selatan dot Persia.

## Atia menek
Timur sorang i Kesh (saonnari margorar Shahr-i-Sabz, 'kota narata'), na maringanan tar 50 mil i bariba selatan kota Samarkand i Uzbekistan.

Ayahnia margorar Teragai na manjadi katua kaum Barlas. Ia ima pompu ni Karachar Nevian (menteri ni Chagatai Khan, ima anak Jenghis Khan sakaligus komandan pasukan tompurnia), dot Karachar tarbonggal i antara kaumnia manjadi na parjolo maragama Islam. Teragai mungkin sajo mawarisi pangkat na ginjang i bidang ketentaraan; tai songon ayahnia Burkul, ia nagodangan roana hangoluab maragama dot marsiajar.

I toru ajaran na deges, Timur atia marumur dua pulu taon inda hum na malo i karejo ruar ruangan, tai juo puna pangalaho manjadi pambaca Al-Quran na ringgas. I maso i, ia idokon madung patidaon  pangalaho na dengganroa dot momo mariboniroa.

Timur ima sada muslim na joproana tarekat Naqsabandiyah na sampur i luak Transoxiana. i kota Tirmidz, Timur mendapot pangajaran agama islam tingon Sayyid Baraka na juo manjadi sada ulama dot Ahlul Bayt. Tai, ulama na manjadi sipaingot bidang kaislaman tingon Kakaisarannia sogot ima Abdul Jabar Khwarazmi, na juo ima sada Sunni Mazhab Hanafi.

## Referensi
Tanjungselor

**Tanjungselor** ima na manjadu pusat ni pamarintahan sangape ibukota na adong i perovinsi Kalimantan Utara
Tanzania

**Republik Parsadaan Tanzania** sanga **Tanzania** (Saro Swahili: *Jamhuri ya Muungano wa Tanzania*) ima negara na maringanan i Afrika bariba Timur, mariklim tropis, nasolpu margorar Tanganyika, arani i Tanzania adong sada danau na sangat tarbonggal ima Danau Tangayika. Marbalok dohot bahat negara, ima: Kenya, Uganda, Rwanda, Burundi, Republik Demokratik Kongo, Zambia, Malawi, dot Mozambique. Tanzania puna sada gunung targinjang i Afrika, ima Gunung Kilimanjaro (5.985 m) dot taman margasatwa na sangat deges dot bahat iligi turis, bope domestik sanga alakluar. Adong 3 (tolu) pulo nagodang i Tanzania, ima Zanzibar (tarbonggal dohot congkek dot pamimpin dot ulama Islamna), pulo Pemba dot pulo Mafia.

## Referensi
Taoisme

**Taoisme** (Tionghoa: 道教 sanga 道家 ) juo igorar dohot Daoisme, iprakarsai ni Laozi (老子;pinyin:Lǎozǐ) sian ujung Jaman Chunqiu na mangolu i 604-517 sM sanga abad pa-6 dompakso Masehi. Taoisme ima ajaran Laozi na mardasorkon Daode Jing (道德經,pinyin:Dàodé Jīng). Parjolona Daode jing idokon *Laozi Wuqianyan* (老子五千言) sanga Tulisan Laozi Lima Ribu Hata. Sidungi Ia maninggalkon inang kota dot inda unjung binegebe baritana. Ipudiniari, samaso Dinasti Han (202 – 221 SM) kitop i muloi idokon Daodejing, arani mangkobari satontang *Dao* ( Dalan ) dot *De* (德, sanga Poda) na iajarkon Laozi.

Kitop pondok na marjudul Daodejing i, tu nasatorusna manjadi kitop tiopon utamo tu par panganut Daoisme.Pangiut Laozi na tarbonggal ima Zhuangzi (莊子) na manjadi tokoh panulis kitop na marjudul Zhuangzi. Salain i adong Lie Zi 列子, Huainan zi 淮南子 juo tarmasuk filsuf Taoisme. Lie Zi, Huainan Zi juo mambaen kitop na marjudul Lie Zi dot Huainan Zi.

Taoisme ima sada aliran filsafat na marasal tingon Cino. Taoisme madung marumur ribuan taon, dot urat-uratni pamikiranna madung adong dompakso maso Konfusiusme. Hal on bisa idokon manjadi pamangkal ni Taoisme. Bontuk Taoisme na lobi sistematis dot manjadi aliran filsafat ro ira-ira 3 abad SM. Salain aliran filsafat, Taoisme juo ro i bagasan bontuk agama rakyat, na muloi markembang 2 abad sidung parkembangan filsafat Taoisme.

## Sumberna
Tapian

Tapian/Paridian

Tapian on boti paridian na lobi itanda alak saat on manjadi tando na sada momo tarida boti dapot di luak mandailing boti tu daerah tapsel an. Tapian biasona manyarsar do ampir di tiop parkampungan tarutamo di nabahat batang aek boti mai manabur tapian. Bope songonibtapian on manjadi tempat maridi sude alak di hutai, totop don asing tapian ni alak lai dot adaboru. tapian on ma sada nganan ni alak marsuo sabanjar na martapian di sada paridian,

Balakangan on ma muloi urak tapian di arana salain asal ni aek na muloi payah dungi muloi inda ias be makana muloi ma alak mambaen paridian di bagasna masing masing jadi boti abis ma paridian di satiop parkampungan.
Taon kabisat

**Taon kabisat** () ima taon na mandapot panambaan sada ari dohot tujuan anso manyasueon pananggalan dohot taon astronomi.

## Mandokna
Tari Gajah Menunggang

**Tarian Gajah** Menunggang asalna sion Suku Laut (Suku Kekak) na tinggal di pinggir Pantai Pulau Lepar, Kabupaten Bangka Selatan. Tarian on manggambarkon sion jia keadaan ni parahu-parahu na dioban ombak tarbaen Gajah Menunggang. Secara Fisolofis adong makna sangat dalom tradisi ni alak Sekak on, mar mocom-mocom.

Manggambaor rasa bahagia ni alai sangat dalom malaksanaon sada-sada na borat harapan nami gari salose ma di karejoon samo-samo, bope mangurangi lautan sakalipun. Katalog warisan budaya takbenda indonesia. 

## Referensi
Tari Kedidi

**Tari Kedidi** on ibaen sian cara ni amporik Kedidi, amporik on gok marsuo dhot masyarakat pula pas mambuka kobun sanga ladang. ipoe sampe painteon musim panen tolap, ima pas i borgin ari i laos mangela loja ni badan i baenna karejo ima halak nkampung i manghibur diri nalai mamakai alat musik Dambus laos bedincak dhot manari Kedidit. tari on manggambarkon tari ni amporik.

amporik kedidi on gok do dapot ima i pantai pulau bangka, amporik kedidit on ima jenis amporik na suka mangolu markelompok ima adong iya puna na unik i kahidupoan nalai apalagi pas marmayam-manyam dohot dongan-dongan nalai.

## Sumberna
Tarjamahan

**Panerjemahan** ima interpretasi makna teks tingon saro sumber anso manghasilkon teks padanan i saro sasaran na mangkomunikasion tongos sarupo. Manurut Oxford, panerjemahan ima komunikasi pesan tingon saro sumber tu saro sasaran dohot mamake teks na ekuivalen.. I dia interpretasi inda isangsion parjolo sanoli adong pado tulisan, panerjemahan baru adong sidung adong tulisan (literatur). Sala sada terjemahan paling parjolo na pasuo ima terjemahan na ibaen i taon 2000SM i kisah legenda Gilgamesh tingon saro Sumeria tu saro-saro Asia Barat.

## Sumberna
Tarlola, Batang Natal, Mandailing Natal

**Tarlola** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.
Surat Cino

**Surat Cino** sanga **Aksara Han** sangape **Aksara Tionghoa** ima surat morfemis na ipake i panulisan saro Tionghoa dot sadebana saro Asia. I Saro Mandarin idokon **Hanzi** (). Aksara Han madung iadaptasi tu manulis piga-piga saro lain tarmasuk Jepang na idokon ima *[[kanji]]*, Korea naidokon ima *[[hanja]]*, dot Vietnam i sada sistem na idokon *[[chữ Nôm]]*. Sacara kolektif, aksara-aksara on idokon **[[surat CJKV]]**. Aksara Han ima sistem panulisan tartobang i dunia na ipake sacara torus-manorus.
Mardasarkon pamakeanna saonnari sacara bahat i Asia Timur, dot pamakean historis i sude Sinosfer, aksara Han ima sala sada sistem panulisan i dunia na iadopsi sacara bahat.

## Sumberna
Tapir

**Tapir** ima binatang herbivora na mangankon bulung-bulung naposo di sapanjang arangan sanga topi batang aek. Tapir puna bontuk pamatang songon babi, suping na songon badak dohot papanganna na lanjang songon tanggiling, Oni pangkulingna tarsongon sora ni Amporik pado binatang namanyusu..

Tapir ima hewan na soliter, lainkon i musim kawinna. Aktivitasna lobi bahat i borngin ni ari (nokturnal). Aktivitas mangan biasona dikarejoon laos totop torus marpindah ibagasan jalur na marrpindah-pindah. Jangkoan jalajah tapir nalumobi bolak harana alai cenderung lao dao get manjalaki inganan na bahat dai sira.

## Spesies
Secara taksonomi, tapir dikalompokkon tu bagasan ordo Perisodactyla dohot famili Tapiridae. Adong opat jenis tapir na masih eksis sampe saat non. Tolu di antarana bisa pasuo i Amerika Selatan (Tapirus bairdii, Tapirus pinchaque dohot Tapirus terrestris) dohot sada maia na tersebar i Asia Tenggara (Tapirus indicus). Harana i inganan ni tapir biaso ipake manjadi sada bukti teori panyarak ni benua.

Sebaran tapir i Asia Tenggara ima luak sabolah selatan Burma, Thailand sabolah selatan, Semenanjung Malaysia dohot Indonesia. Bukti-bukti paleontologis mandokon molo najolo sebaran tapir di luak Pulo Jawa dohot Sumatera. Tai saat on i Indonesia, tapir bisa pasuo di Sumatera sajo maia, ipe i sabolah selatan Danau Toba sampe tu Lampung.Sada maia catatan naunjung adong tapir i sabolah utara Danau Toba ima i Pangkalan Berandan. Tapir biasona pasuo di arangan Natoruk (dataran rendah), tai sadebana catatan mandokon jungada adong i luak sampe ginjangna 2000 m, songon i Gunung Tujuh (Taman Nasional Kerinci Seblat). Tapir bisa marsuo i arangan primer, sekunder, campuran, kobun apea. Deba catatan mandokon unjung marsuo i kobun sawit dohot mangalintasi huta ni alak sanga kamp parkarejo i PHPA.

## Deskripsi
Tapir natobang bisa puna lanjang sibuk sampe 225 cm. Bontuk sibuk lainna na manjadi partando tapir ima igungna na memanjang songon belalai pondok. Igung on totop ipadonok tu tano molo atia mardalan. Tapir nalumobi mangaropkon parmuapan dohot parbinegean di sapanjang ngoluna. Sadebana ahli mandokon molo hewan on puna pangaligian na lomah. Salain puna kaunikan i warna sibukna, tapir puna kaunikan nalain i  bahat ni jari nipatna. I pat nangon jolo tapir puna opat jari sedangkan i pat nangon pudi tolu.

## Panganon
Panganon nabiaso tapir ima bulung-bulung naposo na di rapu dohot dila dohot ipilian. Bahatan sian suan-suanan nai rompo-rompoi sanga sanga ayu na menek, songon nangon sabangso Rubiaceae dohot Euphorbiaceae. Salain i tapir juo mangan buah-buahan na marpayakan i pantar ni arangan songon sibodak, boja, dohot Tarutung. Harani i, tapir na lumobi marperan ibagasan proses regenerasi arangan, panyarakan, sangape maningkatkon dinamika dohot stratifikasi ni lapisan toru arangan.

## Gambar

File:Tapir anta.JPG|Tapir
File:Mountain Tapir2.jpg|Tapir dolok
File:Malayan Tapir.JPG|Tapir Malaya


## Pautan ruar
* Mengenal Tapir

## Rujukon
Tata Saro

**Tata saro**, bisa idokon paramasastra, ima elmu na mamparsiajari kaidah-kaidah na mangatur pamakean saro. saro ma na mambaen ita bisa mangecek (komunikasi) ima saro on na mambaen ita bisa marsibotoan naga aha maksut dohot tujuan na. Elmu on ima bagian tingon bidang elmu na mamparsiajari saro ima linguistik. Tata saro saro Indonesia madung iatur i buku Tata Bahasa Baku Bahasa Indonesia (TBBBI).

## Sumberna
Tata surya

**Tata Surya** ima kumpulan benda langit na tardiri tingon sada bintang na idokon Mataniari dot sude objek na tarkobet ni gaya gravitasina. Objek-objek on tarmasuk lapan mocom planet na madung binoto dohot orbit marbontuk elips, lima planet kerdil/katai, 173 satelit alami na madung iidentifikasi, dot jutaan benda langit (meteor, asteroid, komet) lainna.

## Sumberna
Taur-taur

**Taur-taur** sinmbandar ima sada kabiasoan marcarito sian luat Simalingun. Taur-taur simbandar dibaen dua halak sapasang kekasih. Alai nadua manjalin Taur-taur guna mamastion sada hubungan. Martaur-taur nadi lakuon sapasang kekasih i sangajo dilakuon arana waktu najolo, sapasang kekasih i inda pade ligion ni mata.

Pala adong nasoni sada kekasih i, di ora hatobangon ma. Taur-taur sampe sannari leng totop dope di jago sampe sannarion. Ima diantarana, moral dohot hajogian.

## Reeferensi
Teknik

**Teknik** (saro Malayu: kejuruteraan) sanga mangakali (saro Inggeris: engineering) ima penerapan elmu dot teknologi tu manyaloseon parmasalahan jolma. Hal on isaloseonn lewat parbinotoan, matematika dot pangalaman praktis nai ibaen tu mendesain objek sanga proses na marguna. Alak praktisi teknik profesional idokon insinyur (sarjana teknik).
Telo’ Seroja

**Telo' Seroja** ima sebuah tradisi sian Kepulauan Bangka Belitung. Alai mamake Bungo Seroja atau Sanesane (nelumbo nucifera gaertn) sebagai simbol utamo di perayaan nai. Sebelumna, bungo on menjadi simbol di ugamo Hindu atau Budha, tele dung masuk ugamo Islam, bungo on i pake untuk perayaan upacara adat.  

Ibaen ma model ni bungo seroja sian pira manuk na ilehen warna anso mirip dohot bungo seroja, ima warna na bontar, na gorsing, atau warna na jambu aek. Pala bulung ni bungo nai, ima dibaen sian karotes na warna warni, sedangkan tangkei na sian lidi na bisa di buot sian batang ni bargot (arenga pinnata) na dibalut dot karotes hiasan anso deges. On biaso na i baen di bagasan ni tempat na di bae sian batang ni pisang, atau bisa juo i bagasan ni pot sian palastik atau pe sian kaleng nadung dihias parjolo.

## Referensi
Tennis

**Tenis** ima olahraga na biasona imainkon antara dua pamain sanga antara dua pasangan masing-masing dua pamain. Setiop pamain manggunaon reket na manampar bal karet. Tujuan parmainan ima mamainkon bal dohot cara tartontu anso pamain laon ida dapot paulak bal nai.

Tenis ima salah sada cabang olahraga Olimpiade na imainkon i sude tingkat masyarakat i sude umur. Olahraga on dapot imainkaon sanga ise sajo, tarmasuk alak-alak na mamake kursi roda. Parmainan tenis modern marasal sian Birmingham, Inggris i ujung abad napa-19 ima "tenis lapangan duhut".

## Rujukon
Tarutung

**Tarutung** ima sada buah na bisa ipangan dohot mampunai muop na cukup mangyogat sangape na gogoan muop na jadina pula tibal pe iya i itanoi sanga ibatang lesbisa doi ita anggo, tarutung on pe mampunai ulit na marduri baru ibagasan nai adong doi bilik-bilik na mamisahkon satiop tarutung nai. Adong pe batang ni tarutung na umum na on na lobi ginjang doon sabotulna, tarutung onpe mampunai rasa na bisa idokon mamabaen ita les martambu sajo pula mamangan na, tarutung on bisa i dapotkon ima i asia.

## Semberna
Tentara

**Tentara** ima angkatan marsinjato ni sada negara dot sude na marsangkut dot angkatan marsenjata. tentara on pe mamiliki tugas ima manjago dohot malindugi sude masyarakat na adong isada negara i. Padanan hata lainna ima tentara sanga angkatan bersenjata. Militer biasana tingon bahat prajurit sanga serdadu.

Ata lain na lobi donok dot militer ima militerisme, na artina urang lobi sifat na tegas, jogal, agresif dot otoriter "songon militer". Padahal alaknai bisa sajo sada pamimpin sipil.
Teologi

**Teologi** (saro Yunani θεος, *theos*, "], Tuhan", dot λογια, *logia*, "hata-hata," "dokonon," sanga "wacana") ima wacana na mardasorkon nalar satontang agama, spiritualitas dot Tuhan (Lih. toru, "Teologi dot agama-agama lain i luar agama Karisten"). Dohot singoni, teologi ima elmu na mamparsiajari sudena na markaitan dohot kayakinan maragama. Teologi maliputi sude na marsambungan dohot Tuhan. Para teolog maeusao mamake analisis dot argumen-argumen rasional giot mamokatkon, mangantusi dot mangajar i sala sada bidang tingon topik-topik agama. Teologi pamalo sasadaalak anso lobi mamahami tradisi kaagamaannia sangape tradisi kaagamaan lainna, manolong mambaen parbandingan antara bahat tradisi, malestarion, mamparbarui sada tradisi tartontu, manolong panyaburan sada tradisi, manerapkon sumber-sumber tingon sada tradisi i sada kaadaan sanga porlu ni maso saonnari, sanga tu bahat alasan lainna.

## Sumberna
Terorisme

**Terorisme** sa kalompok alak na adong maksutna tartontu, naibaen nalaipe ima serangan-serangan tarkoordinasi na martujuan mambangkitkon parasaan teror saga mabiar tu sakelompok masyarakat. Marbeda dohot porang, aksi terorisme inda tunduk tu tatacara paporangan songon woktu maneror na dodas ompot-ompot dot target korban jolma na gaor dot dodas mangonai warga sipil.
Thailand

**Kerajaan Thai** (gorar sah Saro Thai : ราชอาณาจักรไทย *Ratcha Anachak Thai*; sanga *Prathēt Thai*), na dodas idokon **Thailand** i Saro Inggeris, sanga i saro aslina **Mueang Thai** (ibaca: "meng-thai", sarupo dohot versi Inggrisna, artianna "Negeri Thai"), ima sada negara i Asia Tenggara na marbalok dohot Laos dot Kamboja i timur, Malaysia dot Teluk Siam i selatan, dot Myanmar dot Laut Andaman i barat. Ksrajaan Thai nasolpu didokon Siam sampe tanggal 11 Mei 1949. Hata "Thai" (*ไทย*) artianna "kabebasan" i Saro Thai, tai juo bisa marujuk tu Alak Thai, ima mambaen gorar *Siam* lek ipake i alak isi negara Thai tarutamo kaum minoritas Tionghoa dot Amerika.

## Referensi
Thomas Alva Edison

**Thomas Alva Edison** (sorang 11 Februari 1847 – maninggal 18 Oktober 1931 i umur 84 taon) ima panemu dot pangusaha na mangkombangkon bahat paralatan ponting. Si Panyihir Menlo Park on marupaon salah sada panomu parjolo na menerapkon prinsip produksi massal i proses panomuan bola lampu.

## Pautan ruar
* Menlo Park Museum and Edison Memorial Tower
* Thomas Edison National Historical Park (National Park Service)
* Edison exhibit and Menlo Park Laboratory at Henry Ford Museum

## Sumberna
Tim Berners-Lee

**Sir Timothy John "Tim" Berners-Lee, KBE** (TimBL sanga TBL) (sorang i London, Inggris, 8 Juni 1955) ima panomu World Wide Web dot katua World Wide Web Consortium, na mangatur parkombanganna.

Taon 1980, atia manjadi kontraktor bebas i CERN, Berners-Lee mangajuon sada proyek na marbasiskon konsep hiperteks (hypertext) tu mamfasilitasi pambagian dot pambaharuan informasi i antara  peneliti. Dohot bantyan ni Robert Cailliau ia mambaen sistem prototipe margorar Enquire.

Sidung maninggalkon CERN get karejo i John Poole's Image Computer Systems Ltd, ia mulak taon 1984 manjadi sada dongan paneliti. Ia manggunaon ide na sarupo na madung ipake ia i Enquire tu namambaen World Wide Web, idia ia mandesain dot mambangun browser na parjolo (margorar WorldWideWeb dot ikombangkon i NeXTSTEP) dot *server web* parjolo na margorar httpd.

Situs web parjolo na ibaeb Berners-Lee (dot  arani i ia juo marupaon situs web parjolo) maralamat i http://info.cern.ch/ dot imasukkon online tu parjolo sanoli i 6 Agustus 1991.

Taon 1994, Berners-Lee pajongjong World Wide Web Consortium (W3C) i Massachusetts Institute of Technology.

Sampe saonnari, Berners-Lee lek natotop toruk roana dot inda get manjuak anso mandapatkon gorar. Bahat naso binoto abetengan kario ni bayo on, World Wide Web.

Salah sada kontribusi targodangnia i mamajuon World Wide Web ima dohot inda mamatenkonna mambaen bisa dope ipake sacara bebas.

I 16 Juli 2004 dia ilehen gorar kahormatan KBE tingon Ratu Elizabeth II arani 
panghormatan tu jasa-jasania.

## Pautan ruar
* Situs Berners-Lee
* Proposal asli Berners-Lee kepada CERN
* World Wide Web Consortium
* Halaman W3 History
* Arsip situs web pertama di dunia (13 November 1990)
* Sir Tim Berners-Lee

## Sumberna
Timur tonga

**Timur Tengah** ima sada luak na sacara politis, dot budaya marupaon bagian tingon benua Asia, sanga Afrika-Eurasia.  Pusat ni luak on ima daratan i antara Laut Mediterania dot Teluk Persia dohot luak na mamanjang ngon Anatolia, Jazirah Arab dot Semenanjung Sinai. Manombo idokon juo area luak on tarmasuk di Afrika Utara i barba barat sampe tu Pakistan i bariba timur, dot Kaukasus dot/sanga Asia Tengah i bariba utara. Media, dot sadebana organisasi internasional (songon PBB) biasona manganggap luak Timur Tengah ima luak Asia Barat|Asia Barat Daya (tarmasuk Siprus dot Iran) itamba dohot Mesir.
Thomas Aquinas

Santo **Thomas Aquinas**  (; 1225 – 7 Maret 1274) ima sada frater Dominikan Italia, imom Katolik, dot Doktor Gareja (Pujangga Gareja). Ia ima sada yuris, teolog, dot filsuf na lobi marpangaruh i kabiasoan skolastisisme, na i bagasanna ia juo tarbonggal manjadi ***Doctor Angelicus*** dot ***Doctor Communis***. Gorar *Aquinas* ima tando luak asal ni ompunia i *comune* Aquino dalam *regione* Lazio saonnari.

Ia marbariba tu klasik teologi kodrat na lobi tujolo dot targorar manjadi Thomisme, dohot pandapotnia molo dayo pikir (akal) adong i Allah. Pangaruhnia i pamikiran Barat cukup ponting, dot bahat filsafat modern na mangombangkon sanga manontang gagasan-gagasannia, tarutamo i bidang etika, uhum kodrat, metafisika, dot teori politik. Inda songon pohom-pohom lain i Gareja maso i, Thomas mangaluk sadebana gagasan na idokon ni Aristoteles—na idokonnia "si Filsuf"—na giot patobang filsafat Aristotelian dohot prinsip-prinsip Kakaristenan. Kario-karionia na lobi tarbonggal ima *[[Summa Theologica|Summa Theologiae]]* dot *[[Summa contra Gentiles]]*. Tafsir-tafsir na ibaein ni satontang Tulisan suci dot Aristoteles juo mambontuk sada bagian ponting i kumpulan kariona. Salain i, Thomas tarbonggal sacara usus arani himne-himne ekaristis karionia, na ibaen bagian ni liturgi Gareja.

Gareja Katolik mangargai Thomas Aquinas manjadi sada kudus (santo), mangap ia manjadi guru teladan i alai na marsiajar get manjadi imom, dot manombo manjadi tando targinjang dayo pikir kodrati sanga teologi spekulatif. I Jaman modern, i toru ajaran kapausan, studi satontang kario-karionia madung onok ipake manjadi sala sada pokok program studi na isaratkon tu alai na giot itahbiskon manjadi imom sanga diakon, dot tu alai na i pangajaran religius sanga  murid ni bahat disiplin husus (filsafat, teologi Katolik, sejarah Gareja, liturgi, dot uhum kanonik).

## Referensi
Tigaras

TIGARAS

Tigaras ima sada inganan naadong dikecamatan Dolog Pardamean. Bahat dalan nabisa manuju tu inganan parmayaman i naadong di topi utara dano Toba. Anggo ita ro  sian Medan lewat Berastagi tu Saribu Dolog torus tu Bukit Simarjarunjung dohot nangkan tolab ma tu Pantai Tigaras,anggo ita ro sian Pamatang Siantar adong dua dalan naparjolo lewat Sidamanik dohot nangkan tolab ma tu pantai Tigaras,Dalan napaduana lewat sian simpang Raya nangkan tolab mai tu Tigaras.

Dompak so manjadi Tigaras, inganan i margoar Tappuk Kuala maruba ma manjadi Tigaras Harana kampung i ima sada poken inganan nihalak marjagal. Hata Tigaras marasal sian tolu ibagasan bahaso Simalungun ima artina poken dot ras artina ras. Tigaras ima sada poken inganan parsuoan ni halak nabahat get majagal dohot manabusi. Halak nabahat namarroani tu poken i ima naro sian pulo samosir dot halak na sian Kabupaten simalungun. 
    
Pala ita ligi sian purba ni Tigaras, adong mai sada tanjung. Tanjung i mirip dohot tanggurung ni unto ima soidokon goarna Tanjung Unto. najolo Bapak Muhammad Hatta jadi wakil Presiden R.I,diharoro  ni bapak i tu dano Toba maligi Tanjungi tarsongon Unto namodom natarida umna tanggurung ni untoi sajo maia, ima soibaen goarna Tanjung Unto. Saonnari, inganan nai Tigaras i madung rami. Di tolu ras adong pantai nadegesan bisa ita marmayam tusi, Pantai Raya, Pantai Garoga, Tanjung Unto, Pantai Paris dohot Pantai Kenangan, adong juo Tugu DJ. Damanik madung jungada manjabat Bupati Simalungun, tai dalan tuinganan i payah dope, ima so porlu iparroaon Pamerintah Kabupaten Simalungun

Tigaras i nabahatan namamboto na harana deges hasil nikobun bawang, mangga na manisan rasona, ima sosonang roa ni halak luar pala mulak sian  Tigaras.
Toge Panyabungan

**Toge Panyabungan** ima goar ni sada panganon namarasal tingon luat Panyabungan, panganon on inda marasal tingon sayuran toge, tai sabotulna tingon lupis, naitambahan dohot sipulut na lomlom dohot tape na bontar boti kotan tarsongon batu ni salak, di kuah ma dohot cendor, pake santan dohot gulo bargotna namadung di aer dohot bulung ni pandan. 

Mulo mulona panganon on ro di pangkal ni bulan puaso sajo. Di gadis di potang ni ari laus marayak marbuko puaso ni alak di Mandailing arana rasona na tabo dohot manis. Toge Panyabungan on saonnari momo do jalaihon di Panyabungan, bope antong diluar ni bulan Puaso. 

Biasona Toge Panyabungan on bahat don di gadis di poken poken, tarsongon poken na adong di Panyabungan, ima Pasar Lama sangape Pasar Baru Panyabungan. Tai hatiha di bulan Puaso hummomo ma manjalaisa Panganon on, inda hum di poken poken be tai bisa juo dapot di sapanjang dalan ni luat. 

## Sumberna
Kementerian Pendidikan dan Kebudayaan, Katalog Warisan Budaya Takbenda Indonesia 2018 Buku Dua
Tombang Kaluang, Batang Natal, Mandailing Natal

**Tombang Kaluang** ima sala sada huta na adong i kecamatan Batang Natal, kabupaten Mandailing Natal, provinsi Sumatera Utara, Indonesia.
Tony Tony Chopper

**Tony Tony Chopper** karakter na paling kocak i kelompok Bajak Laut Topi Jerapi, Tony Tony Chopper on pe i Bajak Laut Topi Jerami on manjadi dokter na mangubati sude anggota Bajak Laut Topi Jerami bope adong alak na luka i luar parkumpulan nalai biasona di ubati iya dei. Tony Tony Chopper on inda na manusia tai Rusa na bisa mangecek dohot manusia iya pe mangarti nanga aha na idokon binatang ima baenna i pangan iya buah iblis na margolar *Hito Hito no Mi* salain bisa mangecek on pe mambaen iya bisa marubah-ubah bentuk nia ima tipe ni buah on Zoan.

Tony Tony Chopper on pe anggota na i rekrut pa onomna (6) sabolum iya ima si vivi tai pas tongkin nai i arabasta iya tinggal mei iya i arana sabotulna iya putri ni anak raja na di Arabasta i, Chopper on pe sabotulna na pambiayaran dohot totop dei iya i percaya tu na idokon si Usopp soal carito gabus nia. Chopper on pe arga buronan nia na paling mura ima 100.



## '''Sumberna'''
Tor-tor

**Tari Tor-Tor** on ma sada kesenian sian Mandailing Natal ijia ma uning-uningan on I bege totop don les adong acara manortorna, ima na jolo manortor on ibaen pas acara margondang sambilan. Tai nung sannari acara manortor on mandung bisa I ligi ima I acara-acara na biaso, nung do sannari manortor on mandung markembang na daoan ima I Gerakan nai bagen mandung I modifikasi sangan I ubah alai bagen ima so bisa manortor on I baen naga I acara nanga aha pe.

Pula I ligi tu aslina tor-tor on ima palengkap ni gordang (uning-uningan) ima na mangiun sian filosafat na adat ni sendiri, tor-tor na I baen on adong don ciri-ciri na khas na, maksudna, sifatna, dohot tujuan na. Tor-tor na mangiuti irama musik on gondang I maen kon ima on dua sisi alak na manortor ima na manortor dohot na mangayopi, na manortor ima I jolo do posisi nia, baru na mangayapi ima jonjong I belakang nai jumlah ni halak na I jolo pe ima muloi on 2, 3, dohot 4. Na mangayapi pe nangkon sama sanga lobi jumlahna sian na manortor. Na manortor ima mora, baru na pangayapi na mora, ima anak boru na I belakang ni mora.

Sasuai dohot kadudukan nai i upacara adat ni margondang tor-tor on bisa i bedaan sasuai dohot kelompok na manortor on

* Tor-tor suhut, kahanggi suhut, mora, dohot anakboru.
* Tor-tor raja raja
* Tor-tor raja panusunan
* Tor-tor naposo bulung

Tatacara palaksaan ni Tor-tor

I acara horja marbagas *menikah* adat ni halak isi i baen acara gordang isi pe adong mei acara manortor, sadari sabelum acara mata ni horja gordang on mandung mei imaen kon. Mamaenkon gordang adong dei sarat na i ima na idokon panaek gondang ima na idokon I muloi saat on i maenkon gondang sambilan on dohot gondang tunggu-tunggu dua, nungdo i maenkon gondang on gelanggang panortoran pe muloi mai i buka. Biasona gelanggang panortoran on i buka muloi on potang-potang sampe tu toga borgin sasuai dohot situasi dohot kondisi, i potang ni ari i gelanggang panortoran i buka suhut mei (suhut ma na parjolo manortor) baru kahanggi ni suhut dohot anakboru. Pula na mambaen acara horja on inda raja panusunan sangape raja pamusuk, jadi gelanggang nangkon na parjolo ibuka raja panusunanatau raja pamusuk. I borgin ni ari nai ipatorus dohot tor-tor ni naposo nauli bulung na manortor ima bujung-bujing pangayopi poso-poso na manortor nangkon na marlainan marga dohot na mangayopi, I tortor naposo dohot bujing-bujing on na I baen naparjolo ima mangundang dohot mangido izin tu amang inang nai pula mandung i izinkon jadi satorusna i atur ma pangalapan dohot pataruon pula mandung siap manortor.

## Sumberna
Touk

**Touk** () ima binatang amfibi (na magolu i aek dohot idarat) namangankon serangga na mangolu i aek tawar sanga i daratan, marbobak landit, marwarna narata sanga narara tarcet tano, pat nangon pudi lobi lanjang, namaloan mangalumpat dot marlange; sadangkan kodok, gorar lain ni bangkong (), puna bobak na kasar dot marbintil-bintil sanga marbingkul-bingkul, jot-jotan iang, dot pat pudina dodas pondok sajo, mambaen abahatan bangso kodok urang malona mangalumpat dao. Touk on pe pula marpira ima i aek do i baen iya i, sakali marpira pe nagok'kan i pira na i aek i.
Trimurti

**Trimurti** ima tolu sinagogoan Brahman (Sang Hyang Widhi) (idokon Tuhan i agama Hindu) ina mambaen, paringa, panjago alam dohot isina.

Trimurti tardiri tingon 3 ima:
* Dewa Brahma
:Fungsi: Pambaen / Utpathi
:Sakti: Dewi Saraswati na ima dewi elmu parbinotoan
:Sinjato: Busur
:Simbol: A
:Warna: Narara
* Dewa Wisnu
:Fungsi: Paringa / Sthiti
:Sakti: Dewi Laksmi sanga Sri
:Sinjato: Cakram
:Simbol: U
:Warna: Nalomlom
* Dewa Siwa
:Fungsi: Pangalala / Pralina
:Sakti: Dewi Durga, Uma, dot Parwati
:Sinjato: Trisula
:Simbol: M
:Warna: Panca Warna

Molo simbol tingon patolu dewa on ipatop,nangkan manjadi **AUM** na ibaca **"OM"** ( **ॐ** ) na manjadi simbol naias agama Hindu.

## Pautan ruar
* Dewa Phra Trimurti (พระตรีมูรติ) i Thailand
Tingkuluak Balapak

**Tingkuluak Balapak** on ma sada baju ada sian Sumatera Barat ima bontuk Tingkuluak I kenagarian Sungayang, adong do dua bontuk ni tingkuluak adat na adong I kenagarian sungayang ima muloi sian tingkuluak balapak dohot bontuk tingkuluak adat na adong I kenagarian baik I ingkuluak balapan mampunai tingkuluak bugis namanyarupai bontuk gonjong tarup bagas godang sangape tanduk ni orbo. Marbontuk sian dua tingkuluak I ibaen sangape tarinsfirasi sian on alam arani Halak minang kabau totop dei marguru tu alam sasuai dohot filosafat nalai *“alam takambang jadi guru”* baru nung I tingkuluak balapak ima stirisasi bontuk tanduk ni orbo namandung manjadi simbol Minangkabau Sumatera Barat, dohot pambontukkan parsegi nalanjang ima ibaian na lanjang nai ima na manutupi bagian tingkuluak dohot mampunai ginjang nalobih urangna tolupulu sentimeter ma. Ibagian na onan ima bagian kiri abi balapak on I lompit ma manjadi manutupi obuk dohot ujung na kanan malua ma I bagian ni ginjang bahu kanan.

Bontuk ni tingkuluak balapak songkonon gonjong bagas godang opat segi na lanjang ma bahagian sian ginjang nai ujung on kiri manutupi ujung ni tanduk dohot ujung ni sabolah kanan ipajiar ma tarurai ginjangna ima urang lobi na opat puluh centimeter ma kali tolupulu centimeter ma bahan nai mamake abit songket na marwarna coklat natar rarana I hiyasi dohot bonang na marwarna sere.

Tingkuluak bugis marupaon stirilisasi sian tanduk ni horbo na mandung manjadi symbol Minangkabau dohot tarida ima I ginjang ni tarub bagas ni adat adong pe bontuk na mampunai puncak ima ibahagian sian ginjang nai ima dua sisi mampunai puncak na sotik rodop sian ujung nai, marupaon gambaran dohot bontuk bagian sian samping on bagas gadang nai na dua ujung ni abit na ipajiar ma malua songkoni sian on Bariba kiri dohot kanan.

Bontuk tingkulak bugis manyarupoi gonjong tarub bagas godang, bontukna lonjong I toga sadangkon sian sisi on kiri nai dohot kanan nai sama do ginjangna pula iukur ma sian ginjang nai tingkuluak bugis urang lobi opat pulu centimeter ma kali tolupulu centimeter ma na dua ujung abit on I lompit ma tu belakang ni ulu bahan nai mamake abit sian Bugis na halus dohot mampunai dasar warn ana golap.

## Fungsi ni Tingkuluak i Kenagarian Sungayang
Pula iligi sacara umum tingkuluak on marpungsi ima sabagai paelengkapan ni baju adat bundo kanduang dohot juo anso malambangkon kadudukan nib undo kanduang ibagasan ni upacara-upacara na sian adat, adongpe fungsi sian tingkuluak balapak on ibagasan ni upacara adat songkonon pesta parkawinan, sunatan, batagak penghulu, salangakon fungsi nai tingkuluak bugis ima I upacara adat na tarutama sakali ima ibagasan kematian na marfungsi juo ima I adat parbagasan, marsunet, dohot batagak penghulu

## Sumberna
Tuhan

**Tuhan** iantusi ima Roh Mahakuas dot asas tingon sada kapurcayoan. Inda adong nasaobar satontang konsep katuhanan, mambaen adong bahat konsep katuhanan ima teisme, deisme, panteisme, dot lain-lain. I pandangan teisme, Tuhan ima namambaen sakaligus pangatur sude kejadian i alam semesta. Manurut deisme, Tuhan ima nanambaen alam semesta, tai inda dohot campur i kajadian i alam semesta. Manurut panteisme, Tuhan ima alam semesta on. Para cendekiawan manganggap bayat sifat-sifat Tuhan marasal tingon konsep katuhanan na marbeda-beda. Na paling umum, i antarana ima Mahamamboto (mamboto sudena), Mahakuaso (puna kakuasoan naso marhat), Mahaadong (adong idia sajo), Mahamulia (mengandung sude sifat-sifat nadenggan na samporno), inda adong nasarupo dohot-Ia, dohot marsifat kekal abadi. Panganut monoteisme purcayo molo Tuhan na adong sada maia, dot inda marwujud, puna pribadi, asal ni sude kawajiban moral, dot "hal targodang na bisa ibayangkon". Bahat filsuf abad partongaan dot modern tarpandang na mangembangkon pandapot na pagogo dot manongkar adongna Tuhan.

## Pandokna
Oli-oli

**oli-oli** ima bagian sian on badan on natar diri sian sel-sel na tartanom ibagasan anatar sel keras na marlimpah, oli-oli on pe tarsusun sian 2 komponen ima muloi on kalsium gosfat dohot kolagen. Naso maroli-oli do satiop halak i pasti mai badan ni satiob halak i inda bisa togak jongjong, oli-oli on mulai tarbontuk samuloi daganak dope sada halak i bahkan atia ikandungan dope, marlangsung torus sampe decade na padua ibagasan susunan na teratur, oli-oli ima bagian sian on badan ni na marfungsi sabagai pambontuk rangka dohot alat gerak ni badan. oli-oli pe mampunai fungsi sabagai palindung organ organ-organ internal serta tempat penyimpanan mineral ibagasan ni satiob badan nia sadahalak i, ibagasan proses osifikasi na marupaon proses pambontukan holi-holi na terjadi isatiob masa perkembangan fetus dohot nungdo lahir sadahalak i.

## Lima Fungsi Holi-holi
Adong lima fungsi na utama ni holi-holi manusia ima I antara nai:

# Pambontukan ni struktur i bagasan ni badan sada halak i
# Tempat ni panyimpanan ni mineral dohot lipid na iporluon sian badan
# Tempat mamproduksi sel daro narara, sel daro na bontar, dohot elemen ni daro nalain nai.
# Manjagoon organ-organ na I bagasan ni badan
# Malen kamampuan tu badan anso bisa margorak

## Bontuk-bontuk Kerangka ni Holi-holi Alak

# Holi-holi Nalanjang  Holi-holi Nalanjang ima holi-holi na mampunai rongga dohot namartanggung jawab sabagai panopang karangka ni badan, sabagai contoh ni holi-holi na lanjang ima holi-holi paha, holi-holi botis, holi-holi iyang, holi-holi telapak pat, dohot holi-holi telapak tangan. Jari-jari dohot holi-holi na mambontuk tagan ima humerus, ulna, dohot radius.
# Holi-holi Pendek  Holi-holi ne pondok on ima ukuran na kira-kira salanjang lebar dohot marbontuk songkonon parsogi sangape ibul holi-holi on mamungkinkon, holi-holi on bisa mambaen halak anso margorak, sabagai contohna holi-holi pondok on anatara na lain ima holi-holi na mambontuk pargelangan ni pat dohot holi-holi mambontuk pargelangan ni tangan.
# Holi-holi Pipih  Holi-holi Pipih on mampunai ukuran na sangat tipis, tai tong ukuran nai dohot bontuk na nasangat marmocom-mocom, holi-holi on mampunai area parmukaan anso malindungi otot na tardapat ima I holi-holi nai. Sabagai soncoh ima songkonon holi-holi pipih na iantara nai holi-holi rusuk ma, holi-holi tengkorak, holi-holi dada, dohot holi-holi belikat.
# Holi-holi Naso Taratur  Holi-holi naso tarator on ima holi-holi na mampunai bontuk naso sasuai dohot holi-holi lanjang, holi-holi pendek, dohot holi-holi pipih. Pula contona ima holi-holi ikur serta dohot holi-holi sabagaian holi-holi na mambontuk muko songkonon holi-holi baji, holi-holi pipi, dohot holi-holi ethmoid.
# Holi-holi Sesamoid  Holi-holi Sesamoid ima holi-holi on ma holi-holi na tartanom I tandon (jaringan ikat na manghubungkon jaringan otot dohot holi-holi). Holi-holi na ibul na menek biasona dapot i tandon tangan, tot, dohot pat. Holi-holi sesamoid namarpungsi anso malindungi tendon sian onyakan tu sendi dohot maningkatkon efisiensi sendi, salah sada contoh holi-holi on ima tempurung ni tot.

## Sumberna
Turki

**Republik Turki** (saro Turki: *Türkiye Cumhuriyeti*) idokon **Türkiye** (saro Turki: *Türkiye*) ima sada negara godang i luak Eurasia. Luakna tarbentang tingon Semenanjung Anatolia i Asia Barat Daya dot luak Balkan i Eropa Tenggara. Turki marbalok dohot Laut Nalomlom i bariba utara; Bulgaria i bariba barat laut; Yunani dot Laut Aegea i bariba barat; Georgia i timur laut; Armenia, Azerbaijan, dot Iran i bariba timur; dot Irak dot Suriah i tenggara; dot Laut Mediterania i bariba selatan. Laut Marmara na manjadi bagian tingon Turki ipake tu manandai balok luak Eropa dot Asia, mambaen Turki idokon manjadi negara transkontinental.

## Sumberna
UNESCO

**Organisasi Pendidikan, Keilmuan, dot Kebudayaan PBB** (, isingkat **UNESCO**) ima badan khusus PBB na ipajongjong i 1945. Tujuan organisasi ima mandukung pardamean, dot kaamanan dohot mampromosion kerja sama antar negara lewat pendidikan, elmu parbinotoan, dot budaya dalam rangka maningkatkon raso saling manghormati na marlandaskon tu keadilan, paraturan uhum, HAM, dot kabebasan hakiki. (Pasal 1 Konstitusi UNESCO).

UNESCO puna anggota 191 negara. Organisasi on marmarkas i Paris, Perancis, dohot 50 kantor wilayah dot piga lembaga, dot institut i duniaon. UNESCO puna lima program utamo na mangobarkon lewat: pendidikan, elmu alam, elmu sosial, dot jolma, budaya, dot komunikasi, dot informasi. Proyek na isponsori ni UNESCO tarmasuk program baca-tulis, teknis, dot palatihan guru; program elmu internasional; proyek sejarah regional, dot budaya, promosi keragaman budaya; kerja sama parsetujuan internasional anso mangamankon warisan budaya, dot alam serta mamuliaro HAM; dot mangkajo giot pature parbedaan digital dunia.

## Sumberna
Udon tano ni Parbodat

**Udon tano ni Parbodat** ima sada carito na dibaen ni Fadhly Abadan Syakuro Nasution.

## Isi

Disada kampung di Mandailing Julu namargorar Kampung Tupudi, adong ma sada bayo namargorar harajaan Jalampas, karejona marbodat, maksudna paijur arambir ni halak pake bodat. Pala adong naget paijur arambir kalak, ijaki halai mai si Jalampas paijurna. Parbagianna antong sapulu dua, maksudna pala sapulu arambiri lapan di nampuna nai, dua bagian si Jalampas.
"Hayo, naik..... pilih, jatuhkan, lagi, turun!!!" ningna sajoma mandok bodat niai. I muse ma dabo bodat di Mandailing, angkon namar bahasa Malayu do so mangarti bodat i. Sampe sannari pe uida pala adong parbodat, leng namar bahasa Malayu ma i tu bodat i, padohal pala mangecek ia dot alak naro ngon Medan ba inda namangarti ia bahasa Medan (Malayu), tai balik-balik boto hamu anggo mangecek dot bodat niai madung rap mangarti ma halai i bahasa Medan (Melayu). Nalawak mai tie?.
Pendek ni caritona marrasoki Jalampas, marniat ma ia marjagal tu Medan, ima marjagal Udon Tano.
Dung lalu tu Medan, dapot Jalampas ma sada parjagalan na sian hayu martaruma muse, muloi ma ia marjagal kira-kira pukul 8 manyogot-nyogot. Adope, marroan juo ma halak antong tu pasar marbalanjo.
“Berapa satu?” ning sada bayo ma mandok Jalampas
“Naik!” ning Jalampas antong mandok bayoi, manaek muse antong bayoi tu parjagalan ni Jalampas i.
“Ini berapa?” ning bayoi muse mulak marsapa
“Pilih!” ning Jalampas mangalus
“Iya, sudah dipilih yang ini, berapa harganya?” ning bayoi
“Jatuhkan!” ning Jalampas muse
Idabuon bayoi udon tanoi, iambang ia baen na tahan banting, rupana sarsar dipantar ni parjagalani.
“Lagi, lagi!!!” ning Jalampas muse mulak
Mur idabuon bayoi udon tano ni Jalampas, mur sar-sar muse udon i, sampe akhirna marbadai halai. Untung ma boto hamu adong disi Polisi (halak kita muse) ima mandameon na.

## Mandokna
Uhum

**Uhum** ima sistem na tarponting i pambaenan i rangkean kakuaslan kalembagaan. tingon bontuk panyalagunaan kakuasoan i bidang politik, ekonomi dot masyarakat i marbagai cara dot martindak, manjadi parantara utamo i sambungan sosial antar masyarakat tu kriminalisasi i uhum pidana, uhum pidana na iusaoon cara negara bisa manuntut pambaen i konstitusi uhum pasadio kerangka kareja tu pambaenan uhum, manjago hak asasi jolma dot pabolak kakuasoan politik dot cara parwakilan nialai nangkan ipilih. Administratif uhum ipake tu pareso mulak kaputusan tingon pamarentah, sadangkan uhum internasional mangatur parsoalan antara mardaulat negara i kagiatan muloi tingon marniaga lingkungan paraturan sanga tindakan militer. filsuf Aristotle mandokon molo "Sada supremasi uhum nangkan dao lobi deges pado ibandingkon dohot paraturan tirani na merajalela."

## Sumberna
Ujung Marisi, Kotanopan, Mandailing Natal

**Ujung Marisi** ima sala sada huta na ading i kecamatan Kotanopan, kabupaten Mandailing Natal, provinsi Sumatera Utara, Indonesia.
Ulama

**Ulama** ima sada halak na ilehen tu sia *gelar* idokon nagok pambinotoan nia sian on agama islam i, on pe biasona halak lai doon. Biasona ulama on pe ma lolot ma iya on marsiajar na muloi tingon tamat SD (Sekolah Dasar) sampe tu marumur 30 taon bagen pula izaman nasannari samuloi on Sikola Dasor ma, pula tong zaman najolo muloi tingon marumur 12 sangape 13 tau marsiajar ma iya